b"\n_START_ARTICLE_\nNe boj se teme\n_START_SECTION_\nVsebina\n_START_PARAGRAPH_\nNa dvorcu Blackwood Manor v Providence County, Rhode Island vdovec in slikar Lord Blackwood pokli\xc4\x8de svojega slu\xc5\xbeabnika v klet, kjer ga ubije. Odstrani mu zobe, tako kot svoje in jih ponudi skrivnostnim bitjem v pepelniku stare pe\xc4\x8di; toda bitja za\xc4\x8dnejo zahtevati otro\xc5\xa1ke zobe. Blackwood jih prosi, da mu vrnejo njegovega ugrabljenega sina, vendar ga bitja odvle\xc4\x8dejo v pepelnik._NEWLINE_V sedanjosti, se 8 letna Sally Hurst preseli v Rhode Island skupaj s svojim o\xc4\x8detom Alexom in njegovo punco Kim, ki dvorec Blackwood prenavljata za svojo stranko g. Jackobya. Sally je \xc5\xbealostna, ker jo je mama prisilila, da \xc5\xbeivi z Alexom. \xc5\xbde prvo no\xc4\x8d se zaradi Sallyine prisotnosti prebudijo bitja v pepelniku. Naslednji dan Sally odkrije skrito klet. Eden izmed delavcev, g. Harris opozori Alex in Kim naj se kleti izogibajo. Sally postane radovedna, ko iz pe\xc4\x8di sli\xc5\xa1i kako bitja kli\xc4\x8dejo njeno ime, zato sledi skrivnostnim glasovom. Nato se pod pe\xc4\x8djo v runah izpi\xc5\xa1e ''BOJ SE''._NEWLINE_Sally odpre pe\xc4\x8d, da bi spoznala bitja, kjer najde enega izmed starih zob slu\xc5\xbeabnika. Bitja se hitro izka\xc5\xbeejo za sovra\xc5\xbene in raztrgajo Kimina obla\xc4\x8dila. Alex za to nemudoma obto\xc5\xbei Sally in najde srebrnik iz 19. stoletja, ki ga je Sally na\xc5\xa1la pod svojo blazino, potem ko je izginil zob. Alex in Kim odideta v mesto zaradi slu\xc5\xbebe, Sally pa se izmuzne v klet, da bi govorila z bitji, vendar jo Harris po\xc5\xa1lje stran. Bitja ga nato napadejo in ranijo z njegovim lastnim orodjem, da nazadnje pristane v bolni\xc5\xa1nici. Ker se Sally za\xc4\x8denja bati teh bitij, Alex pokli\xc4\x8de terapevta da bi se pogovoril s Sally. Terapevt pa tako dobi skico enega izmed teh bitij._NEWLINE_Kim obi\xc5\xa1\xc4\x8de Harrisa v bolni\xc5\xa1nici, ki ji naro\xc4\x8di naj poi\xc5\xa1\xc4\x8de neizdano umetnino Lorda Blackwooda v krajevni knji\xc5\xbenici. Knji\xc5\xbeni\xc4\x8dar ji prinese umetnino na kateri bitje, ki ga opi\xc5\xa1e kot nekak\xc5\xa1na zlobna razli\xc4\x8dica zobne vile, ki spremenijo tu in tam kak\xc5\xa1nega \xc4\x8dloveka v njihovo vrsto. Kim prihiti domov, kjer najde napadeno Kim. Glavno bitje, ki je v bistvu preobra\xc5\xbeen Lord Blackwood, pove da \xc5\xbeelijo Sally spremeniti v enega izmed njih. Kim ugotovi, da so Lord Blackwoodu bitja vzela sina. Kim sku\xc5\xa1a to razlo\xc5\xbeiti Alexu, ki pa je bolj zaskrbljen glede gostitve ve\xc4\x8derje g. Jacobya in njegovih prijateljev. Vendar kmalu ugotovi kaj se dogaja, ko je Sally z bitji ujeta v knji\xc5\xbenici in jih preganja z bliskavico na fotoaparatu._NEWLINE_Alex in Kim se odlo\xc4\x8dita, da bosta s Sally zapustila dvorec, vendar ju bitja onesposobijo. Sally sku\xc5\xa1a zbuditi Kim vendar tudi njo presenetijo bitja in Sally pade v nezavest. Ko se Sally zbudi ugotovi, da ima zvezana stopala, in da jo bitja vle\xc4\x8dejo v klet na njeno preobrazbo. Kim se zbudi in odhiti v klet, da bi se soo\xc4\x8dila z bitji. Osvobodi Sally, vendar spravi v vrvi sebe in si zlomi nogo, ko se sku\xc5\xa1a re\xc5\xa1iti. Bitja za\xc4\x8dnejo vle\xc4\x8di Kim v pe\xc4\x8d, medtem ko Sally ubije bitje, ki bi naj bilo Lord Blackwood, z veliko svetilko. Alex prihiti v klet vendar Kim izgine in s Sally za\xc4\x8dneta \xc5\xbealovati za njo._NEWLINE_\xc4\x8cez nekaj \xc4\x8dasa se oba vrneta v zapu\xc5\xa1\xc4\x8den dvorec, da bi tam pustila Kimino risbo. Ko odideta, je mogo\xc4\x8de sli\xc5\xa1ati preobra\xc5\xbeeno Kim kako spodbuja bitja naj ostanejo skrita in po\xc4\x8dakajo na nove ljudi, saj imajo ''ves \xc4\x8das na svetu''."